Държавен вестник, бр. 11, 2013 г., стр. 89

БРОЙ  11	
Д Ъ Р Ж А В Е Н  В Е С Т Н И К 	
СТР.  89  
Блок 2. Необходими специалисти за лечение на пациенти на възраст под 18 години:
– лекар със специалност детска хирургия или хирургия.
Всички планови операции и операции за вродени малформации на деца до 8-годишна възраст се извърш-
ват от хирург с придобита специалност по детска хирургия.
За спешни интервенции операциите могат да се извършват и от хирург без специалност детска хирургия.
– лекари със специалност по анестезиология и интензивно лечение;
– лекар със специалност по клинична лаборатория.
ЗАБЕЛЕЖКА: 
При доказано онкологично заболяване пациентът задължително се консултира от Онкологичен комитет, 
осигурен от лечебното заведение чрез договор.
При анамнеза от страна на пациента за алергия се извършва задължителна консултация с лекар със спе-
циалност по анестезиология или клинична алергология.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ.
1.1. СПЕШНИ:
· ректохеморагия с анемичен синдром;
· травматична увреда на анус и перинеум;
· болка в аналната или перианална област;
· зачервяване на кожата в перианалната област;
· инфилтрат в перинеума;
· флуктуация;
· болка при палпация;
· газ в меките тъкани;
· изтичане на гноен ексудат;
· тромботичен или некротизирал вътрешен хемороидален възел;
· остър парапроктит;
· абсцедирала дермоидна киста.
1.2. ПЛАНОВИ:
· кървене и болка при изхождане;
· пролабиране на хемороидалните възли;
· изтичане на гноен ексудат от перианална фистула;
· изтичане на гноен ексудат от ануса;
· пролапс на ректума;
· наличие на кондиломи – перианално и в аналния канал.
2. ДИАГНОСТИЧНО-ЛЕЧЕБЕН АЛГОРИТЪМ. 
	ДИАГНОСТИЧНО-ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ Е 
ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
При подготовка на болния в лечебното заведение:
Вземане на биологичен материал за изследвания се извършва в първите 24 часа от хоспитализацията на 
пациента.
Почистването на крайния отсек на дебелото черво е желателно винаги, когато това е възможно, с изклю-
чение на случаите изискващи спешна оперативна интервенция. То се осъществява с:
– клизми, лаксативи, прием на вода и диетичен режим.
Спешните заболявания на ануса и перианалната област налагат:
При травматични увреди:
– първична хирургична обработка на раната и противотетанична профилактика
При усложнена хемороидална болест (неовладяваща се остра хеморагия, пролапс с инкарцерация, некро-
тизиране и тромбозиране):
– лигатурни методи на Milligan-Morgann; Parks, Уайтхед и др.
– криотерапия.
При аноректален абсцес:
– кръстовиден разрез – използва се рядко и при подкожно разположение на парапроктита;
– радиерен разрез – разкрива добре, но е подходящ за малки подкожни абсцеси има опасност от травма 
на сфинктерния апарат;
– дъговиден или полулунен разрез – най-разпространеният разрез;
– евакуиране на гнойната колекция, некректомия, промивка и дренаж. 
При аноректални фистули се препоръчват оперативните техники, при които се извършват ексцизия на 
фистулата и пластика на „входното отверстие „(Rable, Jodd и Parks) или метода на Йонеско.
При пролапс на ануса и ректума при деца – склерозация на перианалното пространство с алкохол.
Заболяванията на ануса и перианалната област, изискващи планово оперативно лечение налагат:
При анални фисури – дилатация на сфинктера, ексцизия и шев на фисурата, ексцизия с лява латерална 
анална сфинктеротомия, постериорна анална сфинктеротомия и др. 
Кондиломи – ексцизия на образуванието, електро или лазеркоагулация.
Хемороиди – същите оперативни интервенции както тези в спешен порядък.
Неинфектирани пилонидални кисти – ексцизия и шев на оперативната рана с или без аспирационен 
дренаж.